— Што крымінальнага? Самае цікавае, што я нічога нават не прыдумляў. Калісьці езьдзіў на радзіму, а побач з нашым пасёлкам ёсьць вёска Ендрыхоўцы, дзе, дарэчы, нарадзіўся знакаміты мастак Станіслаў Жукоўскі. Была акурат восень, і там стаялі прычэпы, на якіх крэйдай было выведзена — „На Москву“. Пэўна, потым гэтую бульбу везьлі на чыгуначную станцыю ў Ваўкавыск, каб адправіць у Маскву ці ў Піцер. Бульба, мабыць, была адборная, але там гэта не адзначалі. Быў толькі канцавы адрас. Так што я тут нічога не прыдумаў.